ྱུང་ཁྲ། རི་ཁྲོད་མ་གསུམ་གྱི་
རྗེས་གནང་། དེ་དང་ཁྱུང་ཁྲའི་ལས་ཚོགས། རྗེ་ཆོས་སྐྱོང་རྒྱ་མཚོའི་གཅོད་གཞུང་
·གི་ལུང་སོགས་འབུལ་བར་གནང་།
རྒྱལ་སྲས་ཝང་བཅུ་གཉིས་པར། རྣམ་སྲས་
བཀའ་མི་འདྲ་བ་བཅོ་ལྔའི་རྗེས་གནང་ཕུལ་བ་སོགས་ཕོ་བྲང་ནང་གི་སེར་སྐྱ་མཆོག་
དམན་གྱི་རིགས་འདོད་ཆོས་ཞུ་བ་ཆད་མེད་ལྟ་བུ་ལ་སོ་སོའི་རེ་བ་བསྐངས།
ས་རྟ་ཟླ་བ་བརྒྱད་པའི་ཚེས་བཅོ་ལྔའི་ཉིན་རྗེ་འདི་བས་མཁན་པོ་དང་། ལྕང་
སྐྱ་རྡོ་རྗེ་འཆང་གིས་ལས་སློབ། ཇ་སག་བླ་མ་ཨ་ཆི་ཐུ་ཆོས་རྗེས་གསང་སྟོན་མཛད་
ནས་དད་པའི་དགེ་འདུན་གྲངས་ཚང་བ་དང་བཅས་པས་མཁར་སྔོན་ཤི་གེ་ཐུ་ཧོ་ཐོག་
ཐུའི་སྤྲུལ་སྐུ་བསྙེན་པར་རྫོགས་པར་མཛད་པ་སོགས་སྐྱེ་བོ་མང་པོ་ལ་དགེ་སློང་དགེ་
ཚུལ་དགེ་བསྙེན་ཕ་མའི་སྡོམ་པ་བྱིན་པའི་སྒོ་ནས་བསྟན་པའི་རྩ་བ་འདུལ་བསྟན་
རིན་པོ་ཆེ་ཡང་ཆེས་ཆེར་སྤེལ་བར་མཛད།
ལྕགས་བྱ་ལོར་ཟི་ཉན་ཀོང་དུ་ཡབ་མེས་ཐཱ་ཧོས་བཞེངས་པའི་གསེར་གྱི་བཀའ་
འགྱུར་རིན་པོ་ཆེ་སྣ་ཚོགས་ཀྱི་ཕྲས་སྤྲས་པའི་བལྟ་བས་ཆོག་མི་ཤེས་པ་ཞིག་བཞུགས་
76

པའི་དུས་འདོན་སྐབས་རྒྱལ་བོ་ཆེན་པོ་ཕྱག་འཚལ་གནང་བར་ཕེབས་པར་བཀའ
འགྱུར་འདི་འདྲ་དུ་ཡོད་པ་དང་། བཀའ་བསྟན་གྱི་པར་ཡོད་མེད་སོགས་ནང་བློན་
རྣམས་ལ་བཀའ་འདྲི་གནང་བར། ཨ་ས་ཁན་ཨམ་པན། པའི་ལི་ཚེ་མགོན་སྐྱབས་
ནས། བཀའ་འགྱུར་འདི་འདྲ་བ་གཞན་ཡང་ཡོད། བཀའ་འགྱུར་བསྟན་འགྱུར་གྱི་
པར་ཡང་བོད་ཀྱི་ཡི་གེར་ཡབ་མེས་གོང་མ་རྣམས་ཀྱི་སྐུ་རིང་ལ་བསྒྲུབས་པ་བཞུགས།
ད་ཆ་བདག་པོ་ཆེན་པོ་ཉིད་ནས་བསྟན་འགྱུར་སོག་སྐད་དུ་བསྒྱུར་བའི་པར་གྱིས་
ཆོས་སྦྱིན་གནང་ན་རྒྱལ་བའི་བསྟན་པ་ལ་ཕན་པ་དང་། སེམས་ཅན་གྱི་བདེ་སྐྱིད་
འཕེལ་བའི་བཀའ་དྲིན་ཆེ་བ་ཡོང་འདུག་ཚུལ་སྙན་ཞུ་ཕུལ་བར། བདག་པོ་ཆེན་པོ་
ཉིད། ཞྭ་སེར་གྱི་བསྟན་པ་དང་འགྲོ་བའི་བདེ་སྐྱིད་འཕེལ་ཐབས་ལ་ཐུགས་གཞོལ་
བའི་སྟབས་ཀྱིས་དགྱེས་ཚོར་ཆེན་པོས། ལྕང་སྐྱ་རིན་པོ་ཆེ་དང་། དམ་པ་འདི་
གཉིས་ལ་བསྟན་འགྱུར་ཚང་མ་སོག་སྐད་དུ་བསྒྱུར་དགོས་པའི་བཀའ་ཕེབས་པ་ལྟར་
བོད་ནས་རིག་གནས་ཤེས་པ་འགའ་ཞིག་དང་། སོག་པོ་ཚོ་ཆེན་ཞེ་དགུ། ཁལ་
ཁ་ཚོ་བདུན། ཆ་དཀར་ཧོ་ཤོས་སོགས་ནས་བླ་མ། སྐུ་སྐྱེ། དཀའ་རམས། གུ་
ཤྲི་སོགས་བོད་སོག་གི་ཡིག་རིགས་དང་། ཆོས་ཚུལ་ལ་བློ་མིག་ཐོབ་པ་མཐའ་དག་
བསྡུས་པའི་གཙོ་བོ་སྐྱེས་མཆོག་དམ་པ་ཟུང་ནས་གནང་སྟེ། ཆུ་ཁྱི་ལོ་ནས་བཟུང་
བསྟན་འགྱུར་སོག་སྐད་ལ་གསར་དུ་བསྒྱུར་བ་དང་། བསྒྱུར་ཟིན་འཆོས་པ་དང་།
ཞུས་ཆེན་མཛད་པ་སོགས་ཀུན་ཏུ་དོན་ཡོད་པའི་ལེགས་མཛད་ཀྱི་བྱ་བ་ལས་ཀྱི་
འཁོར་ལོ་ལ་གཞོལ་བར་མཛད། མཁས་གྲུབ་ཆེན་པོ་ལྕང་སྐྱ་རིན་པོ་ཆེས་ཞུ་ཆེན་
འདི་སྐོར་ལ་ཕན་པའི་དག་ཡིག གངས་ཅན་འདིར་འཕགས་པའི་ཡུལ་ནས་ཆོས་
ཐོག་མར་བསྒྱུར་པའི་སྐབས་ཆོས་རྒྱལ་ལོ་པཎ་རྣམས་དགོངས་པ་བསྟུན་པའི་སྒྲ་སྦྱོར་
བཾ་གཉིས་དང་། བྱེ་བྲག་རྟོགས་བྱེད་སོགས་ཀྱི་ཚུལ་དང་མཚུངས་པའི་ལེགས་བཤད་
77

*
བཀའ་རྩོམ་གནང་བ་ཞིག་ཀྱང་ཁོ་བོས་མཐོང་བ་དང་། སྙན་པའི་གྲགས་པ་ཐོས་
འཛིན་གྱི་བུ་གར་སོན་པས་སྔར་བསིལ་ལྡན་གྱི་ལྗོངས་འདི་དགེ་སྡིག་གི་བླང་དོར་
ལ་རྨོངས་པ་མུན་པའི་རུམ་ལྟ་བུ་ལ། རྒྱལ་བློན་ལོ་པཎ་རྣམས་ཀྱི་བཀའ་དྲིན་ལས་
དམ་པའི་ཆོས་ཀྱི་སྣང་བས་ཉི་མ་ཤར་བ་བཞིན་དུ་གྱུར་པ་དང་མཚུངས་པར་རྒྱ་ཧོར་
གྱི་ཡུལ་གྲུ་ཆེན་པོར་ཡང་། གོང་མ་རིམ་བྱོན་སོགས་ཀྱི་བཀའ་དྲིན་ལས་ཆོས་ཚུལ་
ལ་བློ་གྲོས་ཀྱི་འཇུག་པ་ཡངས་པ་ཤིན་ཏུ་མང་བའི་ཐོག སླར་ཡང་གངས་ཅན་འདི་
དང་འདྲ་བའི་དམ་ཆོས་ཀྱི་སྒྲོན་མེ་ཆེས་ཆེར་གསལ་བར་འགྱུར་བ་གདོན་མི་ཟ་སྙམ།
བདག་པོ་ཆེན་པོའི་ལེགས་མཛད་དང་། བཀའི་རྗེས་སུ་འབྲངས་ནས་བསྟན་པའི་
བྱ་བ་མཛད་མི་འདི་དག་ལ་མོས་པ་དང་སྤྲོ་བ་ལྷག་པར་འཕེལ་བར་གྱུར་ཏོ། །
དེ་དག་གི་སྐབས་སུ་ཡང་ལྕང་སྐྱ་རིན་པོ་ཆེར། ཚེ་རྟ་མགོན་གསུམ་གྱི་རྗེས་
གནང་དང་། མཁར་སྔོན་ཐམ་ཀ་བླ་མ་ནའི་ཆི་ཐོ་ཡོན་ཧོ་ཐོག་ཐུར་སྤྱན་རས་
གཟིགས་ཀྱི་རྗེས་གནང་སོགས་འདོད་ཆོས་འགའ་དང་། ཁལ་ཁ་ནས་བསྟན་པའི་
) ?
གསལ་བྱེད་མཉྫུ་ཤྲི་ནོ་མོན་ཧན་ལ་འགྲེལ་བ་བཞི་སྦྲགས་སོགས་མཆོག་དམན་དུ་
མར་ཆོས་ཀྱི་སྒོ་འཕར་ཡངས་པོར་ཕྱེ།
ཆུ་ཕག་ལོར་གནམ་བསྐོས་མིའི་བདག་པོ་ཆེན་པོ་རི་དྭགས་ལ་ཕེབས་པའི་
ཞབས་ཕྱིར་མཚོ་བདུན་དུ་བཞུགས་ཐོག་ནས་ཕོ་བྲང་ནང་དུ་འབྱོན་མི་དགོས་པར་
ཕྱི་རོལ་བསིལ་ས་ཞིག་ནས་ཕེབས་ཆོག་པའི་བཀའ་གནང་བ་ལྟར་བཞེད་ཧོར་ནས་
བདག་པོ་ཆེན་པོ་དང་མཇལ། རྒྱལ་བོ། ཡུམ་དང་བཙུན་མོའི་འཁོར། རྒྱལ་
ཕྲན་མང་བོ་བློན་འབངས་དཔུང་དང་བཅས་པ་འབུམ་ཕྲག་གསུམ་ལྷག་ཙམ་པས་
རི་ཀླུང་ཐམས་ཅད་སྨུག་ཤིག་ཤིག་གང་བས་རིམ་བཞིན་ཧར་ཆེན་ཧོར་ཆེན་གྱི་རི་
དྭགས་ཀྱིས་བརྒྱུད་ཟླ་བ་ཕྱེད་གཉིས་ཙམ་གྱི་སར་གོང་མའི་ཡབ་མེས་ཀྱི་གཞིས་མུན་
78

ཏེན་ཞེས་བྱ་བའི་ཕོ་བྲང་དུ་ཕེབས། ས་ཕག་དང་བཅོས་མའི་རྡོ་ལས་བསྒྲུབས་པའི་
མཁར་ཤིན་ཏུ་ཁོ་ལག་ཡངས་པར་རྒྱལ་བོའི་ཕོ་བྲང་དང་ཚོང་ཁང་སོགས་རྒྱ་ཆེ་བ་
རྣམ་པར་རྒྱལ་བའི་ཁང་བཟང་གི་དཔེར་འོས་པ་དེར་སྒོ་བཞིར་མཆོད་རྟེན་ཆེན་པོ་
བཞི་དང་། དགོན་སྡེ་དང་། ལྷ་ཁང་མང་བོ་མཁར་གྱི་གཡས་ངོས་ཀྱི་ཕྱི་ལོགས་སུ་
ལྷ་ཁང་སེར་བོའི་གྲྭ་ཚང་དང་། སྐྱེད་ཚལ་གྱི་གྲྭ་ཚང་གཉིས་ཀྱང་ཡོད་པ། ལྷ་ཁང་
སེར་བོའི་ནང་རྟེན་དུ་གསེར་སྲང་སྟོང་ལས་བསྒྲུབས་པའི་མགོན་པོའི་སྣང་བརྙན་
ཧོར་རྒྱལ་བོས་འགྲོ་མགོན་འཕགས་པ་རིན་པོ་ཆེར་ཕུལ་བ་ཡེ་ཤེས་པ་དངོས་དང་
དབྱེར་མ་མཆིས་པའི་བྱིན་རླབས་ཀྱི་གཟི་འོད་འབར་བ་དེ་དང་། འཇམ་དཔལ་
དབྱངས་གོང་མ་བདེ་སྐྱིད་རྒྱལ་བོས་གསེར་སྲང་སྟོང་ལས་གསར་བཞེངས་གནང་
བའི་མགོན་པོ་བང་གི་སྣང་བརྙན། མཁར་གྱི་ནང་དུ་རྒྱལ་བོའི་གཟིམ་ཆུང་སོགས་
ཕལ་ཆེ་བར་ཡང་སྐུ་གསུང་ཐུགས་ཀྱི་རྟེན་བསམ་གྱིས་མི་ཁྱབ་པ་དང་། ཁང་བའི་
ལོགས་སུ་ལཉྫ་དང་ཝརྟུས་གཟུངས་སྔགས་ཟབ་མོ་བྲིས་པ་སོགས་བདག་པོ་ཆེན་པོའི་
སྤྱན་ལམ་དུ་བབས་པ་དེ་དག་གི་རྒྱུ་མཚན་གང་ཡིན་བཀའ་འདྲི་གནང་བར་དམ་
པ་འདིས་དགོངས་ཚོད་ཀྱི་ལན་ཕུལ་བས་དམ་པའི་ཆོས་ཀྱི་བླང་དོར་ཕྲ་ཞིབ་མཁྱེན་
པའི་ཡེ་ཤེས་ཀྱི་ངོས་ཤར་ཟིན་པ་ལ། སླར་ཡང་དྭངས་པའི་ཤེལ་ངོས་ཟླ་ཟེར་ཕོག་
པས་ལྷག་པར་གསལ་བར་གྱུར་པ་བཞིན་ཡབ་མེས་གོང་མ་རྣམས་ཆོས་རྒྱལ་ཤ་སྟག་
6/
ཏུ་བྱོན་པའི་ཕྱག་རྗེས་ལ་མཉེས་པ་དང་། ཐུབ་པའི་བསྟན་པ་རིན་པོ་ཆེ་ལ་དད་
གུས་ལྷག་པར་དུ་འཕེལ་བའི་ཚུལ་བསྟན། བླ་མ་འདི་ལའང་རྒྱལ་བོ་དང་སྐུ་རུས་
གཅིག་བའི་ཝང་ཐམས་ཅད་ཀྱི་གྲལ་མགོར་བཞུགས་སུ་བཅུག་པའི་བཀུར་བཟོས་
དང་བཅས་དགྱེས་སྟོན་བསམ་གྱིས་མི་ཁྱབ་པ་གནང་།
དེ་ནས་ཧོར་ཟླ་བཅུ་བའི་ནང་བ་ཚྭ་ཅན་གྱི་རྒྱ་མཚོའི་འགྲམ་སོགས་ནས་རིམ་
79

བཞིན་བརྒྱུད་དེ་ཕོ་བྲང་དུ་ཕེབས་ཐོག་གོང་ནས་རྒྱ་དང་ཧོར་གྱི་རྒྱལ་རབས་སྔ་མོའི་
དུས་ནས་བཟུང་སྟེ། ད་ལྟའི་བར་རིམ་བྱུང་ཕོ་བྲང་ནང་གི་སྐུ་གསུང་ཐུགས་ཀྱི་རྟེན་
མཐའ་དག་ལ་སྐུ་རྒྱུ་དང་ལྷ་སུ་ཡིན་ཁུངས་དག་མི་དག་སོགས་དབྱེ་གསལ་གྱིས་ཤིག་
པར་ལྕང་སྐྱ་རྡོ་རྗེ་འཆང་དང་དམ་པ་འདི་གཉིས་ལ་བཀའ་ཕེབས་པར་བརྟེན། དམ་
པ་གཉིས་ནས་གཙོ་མཛད་ཕོ་བྲང་ནང་གི་བླ་མ་སྐུ་དྲག་རིགས་དང་། སོག་པོའི་
ཡ་མོན་གྱི་ཡི་གེ་བའི་དཔོན་ཆེ་ཆུང་འགས་རོགས་རམ་བྱས་ནས་ཟླ་བ་གཉིས་ཙམ་
གྱི་བར་ཞིབ་པར་བརྟགས་ཏེ་སོ་སོར་ཁ་བྱང་བོད་སོག་གི་ཡི་གེ་སྦྱར་ནས་ཕུལ་བ་
དགོངས་པར་འབྱོར་བའི་བདག་རྐྱེན་ཀྱང་ཆེ་བར་གནང་། ལོ་དེའི་དགུན་ཐོག་
གོང་ནས་ནང་བློན་གོང་ཡེ་དང་། བན་ཨ་ལི་ཧན་ཨམ་བན། ནཱ་ཨ་ལི་ཧན་ཨམ་
བན་སོགས་དམ་པ་གཉིས་ཀྱི་སར་མངགས་ཏེ། རྒྱལ་ཁབ་པེ་ཅིང་འདི་གནས་ཤིན་
ཏུ་ཆེ་བར་འདུག་ནའང་། ཡབ་མེས་གོང་མ་རྣམས་ཀྱི་དུས་བསྟན་པའི་སྲོལ་དར་
རྒྱས་ཆེ་མོད་ཀྱང་། ཕྱི་ནང་རིག་པའི་གནས་ཚང་མར་འཆད་ཉན་གྱི་སྲོལ་ཆེ་བ་མ་
དར་འདུག ད་ཆ་ཐུབ་བསྟན་སྤྱི་དང་ཁྱད་པར་ཞྭ་སེར་ཅོད་པན་འཆང་བའི་བསྟན་
པ་རྒྱས་པ་དང་། ཡབ་མེས་གོང་མ་རྣམས་ཀྱི་ཐུགས་དགོངས་རྫོགས་པ། འགྲོ་བའི་
བདེ་སྐྱིད་འཕེལ་བའི་ཆེད་དུ་དམིགས་ཡབ་རྒྱལ་བོ་ཝང་གནང་དུས་བཞུགས་པའི་
གཟིམ་ཁང་འདིར་ལྷ་ཁང་། འདུ་ཁང་། གྲྭ་ཤག་སོགས་དགོན་གནས་རྒྱ་ཆེ་བ་
གསར་དུ་བསྐྲུན་པར་རིག་གནས་ལྔ་ལ་འཆད་ཉན་བྱེད་པའི་གྲྭ་ཚང་གསར་འཛུགས་
གནང་རྒྱུ་ཡིན་པའི་བཀའ་ངོ་མཚར་རྨད་དུ་བྱུང་བ་ཕེབས་པར། དམ་པ་གཉིས་
ནས་མགྲིན་གཅིག་པར་རྗེ་བཙུན་འཇམ་དཔལ་དབྱངས་རྗེ་བླ་མའི་བསྟན་པ་དང་
འགྲོ་བ་མཐའ་དག་གི་བདེ་སྐྱིད་སྤེལ་བའི་སླད་དུ་བསམ་བཞིན་དུ་གསེར་གྱི་ཁྲི་
ཆེན་པོ་སྟོབས་ཀྱི་འཁོར་ལོས་བསྒྱུར་བའི་ཚུལ་བཟུང་བ་ནི་དགོས་པ་འདི་འདྲ་བ་ཁོ་
1
80

ནའི་ཕྱིར་ཡིན་པ་ལ་སེམས་དགའ་བ་དང་དད་པ་དཔག་མེད་སྐྱེས། སྔར་བོད་དུ་
ཆོས་མ་དར་བའི་སྐབས་རྒྱ་གར་གྱི་ཡུལ་སོགས་ནས་པཎ་གྲུབ་མང་བོ་སྤྱན་དྲངས་
ཏེ། བསྟན་པའི་སྲོལ་བཙུགས་པ་རྣམས་དར་རྒྱས་ཤིན་ཏུ་ཆེ་བས་ད་ལྟའི་བར་
གནས་པ་ཡིན། བདག་པོ་ཆེན་པོ་ནས་ཀྱང་བོད་ནས་མཁས་པ་བོས་ཏེ་མདོ་སྔགས་
རིག་གནས་ལ་འཆད་སྤེལ་གྱི་སྲོལ་འཛུགས་པ་གནང་ན་བདག་པོ་ཆེན་པོའི་ཐུགས་
བསྐྱེད་གཞན་དང་མི་འདྲ་བའི་མཐུ་ལས་འཕེལ་རྒྱས་འབྱུང་བ་གཞིར་བཅས་ཞེས་
C
ཞུས་པ་དགོངས་པར་འབྱོར། འདི་ཁར་གྲྭ་ཚང་ཁག་གི་འཆད་ཉན་བྱེད་མི་བླ་མ།
དགེ་སྐོས། བྱང་འདྲེན་སོགས་གཏོང་དགོས་པའི་བཀའ་ཤོག་ཕེབས།
ཤིང་བྱི་ལོར་ཟི་ཕི་ཡོན་ཞེས་སའི་གྲྭ་ཚང་ལ་དངུལ་སྲང་སུམ་སྟོང་གིས་ཞིང་ས་
ཉོས་ནས་ཇི་སྲིད་བར་ལོ་སྟར་བཞིན་མ་ཎི་དུང་ཕྱུར་གཉིས་རེ་འཛུགས་རྒྱུའི་ཐེབས་
སྦྱར་བའི་རྒྱུ་མཚན་ཡ་མོན་གྱི་ཏང་ཙེ་དང་། དགོན་པའི་རྡོ་རིང་གི་ངོས་སུ་ཡི་གེར་
A:-I
བཀོད། དེ་ནས་མ་འགྱངས་པར་མཛོད་ནས་གཏན་པ་མེད་པའི་མཆོད་སྦྱིན་གྱི་སྒོ་
འཕར་ཡངས་པོར་ཕྱེ་ནས་དགོན་ཆེན་པོ་གསར་བསྐྲུན་གྱི་ལས་གྲྭ་བཙུགས་པ་མི་རིང་
བར་གྲུབ་སྟེ་ཕྱི་ལྕགས་རི་སྲ་ཞིང་བརྟན་པོའི་ཁོར་ཡུག་ཤིན་ཏུ་ཡངས་པའི་དབུས་
ཚོགས་ཆེན་གྱི་འདུ་ཁང་ཆེན་མོ། དེའི་གཡས་ཕྱོགས་སུ་ལྷ་ཁང་། གཡོན་ཕྱོགས་
སུ་མགོན་ཁང་། བསྙེན་རྫོགས་ཀྱི་སྡོམ་པ་འབོགས་ཆོག་གི་ཁང་བ། གདུགས་
དཀར་ལྷ་ཁང་། སྨན་བླའི་ལྷ་ཁང་། རྒྱ་གར་གྱི་པཎ་གྲུབ་ཀྱི་སྣང་བརྙན་བཞུགས་
པའི་ལྷ་ཁང་། རྗེ་ཡབ་སྲས་ཀྱི་སྣང་བརྙན་བཞུགས་པའི་ལྷ་ཁང་། ཆོས་འཁོར་
རབ་རྒྱས་གླིང་ལྷ་ཁང་སོགས་སྐུ་གསུང་ཐུགས་རྟེན་བཞུགས་པའི་ལྷ་ཁང་མང་བོ་དང་
མཚན་ཉིད། རྒྱུད་པ། སྒྲ་སྙན་དངགས། སྨན་གྱི་གྲྭ་ཚང་ཁག་བཞིའི་གྲྭ་ཁང་དང་།
གྲྭ་བ་རེར་ཁང་བ་ཆེ་ཆུང་དང་ཚང་མང་བཅས་ཀྱི་ཤག་སྐོར་སོགས་གྲངས་མང་ཞིང་
8.1

རྒྱ་ཆེ་བ་རྒྱུ་དང་བཟོ་བཀོད་ཕུལ་དུ་བྱུང་བ་རྒྱལ་བྱེད་ཚལ་གྱི་ཀུན་དགའ་ར་བ་མ་ཧཱ་
ཙི་ནའི་ཡུལ་གྲུ་ཆེན་པོར་འཕོས་པ་འདྲ་བ་ལེགས་པར་གྲུབ། ་དམ་པ་འདི་ཉིད་ཀྱིས་
རྡོ་རྗེ་སློབ་དཔོན་མཛད་ནས་ཕོ་བྲང་ནང་གི་རིག་སྔགས་འཆང་བ་དུ་མ་ཚོགས་པས་
དགོན་གསར་བསྐྲུན་ལ་རབ་ཏུ་གནས་པ་དགུང་ཞག་གསུམ་གྱི་བར་གནང་སྟེ་ཡེ
ཤེས་ཀྱི་བྱིན་ཆེན་པོ་ཕབ། གོང་ནས་ཀྱང་རབ་ཡོན་གྱི་དངོས་པོའི་གནང་སྦྱིན་ཤིན་
ཏུ་རྒྱ་ཆེ་བ་བསྩལ།: བོད་ནས་བྱོན་པའི་བླ་མ། དགེ་བཤེས་རྣམས་རྒྱལ་ཁབ་ཆེན་
པོར་འབྱོར་ནས་གོང་གི་མཇལ་ཁའི་སྐབས་སུ་མདུན་དུ་མཚན་ཉིད་ཀྱི་བླ་མ་ངག་
དབང་ཆོས་འཕེལ་དང་། རྒྱུད་པ་བླ་མ་དཀོན་མཆོག་བསྟན་དར་གཉིས་ལ་བགྲོ་
གླེང་ལན་ཁ་ཡར་བྱེད་འཇུག་པ་གནང་བ་སོགས་ཆོས་ཀྱི་རྒྱལ་བོའི་རྣམ་པར་ཐར་
བ་རྨད་དུ་བྱུང་བས་བོད་ཀྱི་བླ་མ་རྣམས་ལ་བརྩེ་བས་ལྷག་པར་བསྐྱངས་ཤིང་སོ་སོའི་
བབས་དང་བསྟུན་པའི་ལུང་ལས་བདག་རྐྱེན་ལྕི་བ་བསྩལ། ཆོས་ཀྱི་འབེལ་གཏམ་
བྱས་པ་དེ་དག་གི་དོན་ཇི་ལྟར་ཡིན་གྱི་བཀའ་དྲིན་དམ་པ་གཉིས་ལ་ཡང་ཡང་བསྩལ་
བར་ལན་ཕུལ་བ་རྣམས་དགོངས་པར་ཤིན་ཏུ་འབྱོར་ཏེ་བྱ་དགས་དབུགས་དབྱུང་།
ཤིང་མོ་གླང་གི་ལོ་ཧོར་ཟླ་གཉིས་པའི་ཚེས་བརྒྱད་ནས་དགོན་གསར་བར་ཆོ་
འཕྲུལ་ཆེན་མོའི་དུས་སྟོན་བཙུགས་པའི་ཚོགས་དབུར་གོང་མའི་བཀའ་ལྟར་ཕེབས།
ནག་པ་ཟླ་བའི་ཚེས་གསུམ་ལ་མཚན་ཉིད་ཀྱི་གྲྭ་ཚང་ལ་གྲྭ་བ་སུམ་བརྒྱ། རྒྱུད་པ་
གྲྭ་ཚང་ལ་བརྒྱ། སྨན་དང་སྒྲ་སྙན་གྱི་གྲྭ་ཚང་སོ་སོར་ལྔ་བཅུ་རེ་བཅས་པ་བཞག་པ་
ལ་ཚོགས་འཚོག་ལུགས། ཆོས་འཆད་ཉན་བྱེད་ལུགས། རྒྱུན་གྱི་སྒྲིག་ལམ་རྣམ་
གཞག་སོགས་ཐུབ་པའི་བསྟན་པའི་སྲོལ་ཡང་དག་པ་དང་མཐུན་པར་དགོས་པའི་
བཀའ་ཕེབས་ནས། བདག་པོ་ཆེན་པོ་ཡང་དགྱེས་སྤྲོ་ཆེན་པོས་ཆིབས་ཁ་བསྒྱུར་ཏེ་
གཟིགས་རྟོགས་གནང་། དམ་པ་འདི་ཟླ་བ་དེ་ཁའི་ཉི་ཤུ་སྐོར་ལ་མཚོ་བདུན་དགོན་
82

པར་ཕེབས་ཏེ་དྲུག་པའི་ཚེས་བཅུའི་བར་བཅད་རྒྱའི་ངོས་སྒྲུབ་པ་ལ་གཞོལ་བར་
མཛད། སྐུ་མཚམས་གྲོལ་ནས་ཕྱོགས་དེའི་སྦྱིན་བདག་གྲྭ་རིགས་རྣམས་ལ་འདོད་
ཆོས་བར་མ་ཆད་པ་ལྟ་བུ་གནང་། གོང་མ་རི་དྭགས་ཀྱི་ས་ནས་མཚོ་བདུན་དགོན་
པར་ཕེབས་རྒྱུའི་བཀའ་ཕེབས་པར་བརྟེན། ལྕང་སྐྱ་རིན་པོ་ཆེ་ཡང་དེར་ཕེབས།
རྒྱལ་བོར་དགྱེས་སྟོན་དང་བསུ་བའི་སེར་སྦྲེངས་བྱེད་ལུགས་སོགས་དམ་པ་གཉིག
ནས་བཀའ་བཀོད་ལེགས་པར་མཛད། བརྒྱད་པའི་ཉེར་གཉིས་ཉིན་གོང་མ་ཆེན་པོ་
དགོན་གནས་དེར་ཕེབས་ཐོག་ཆོས་ཀྱི་འབེལ་གཏམ་བྱེད་དགོས་པ་སོགས་ཀྱི་བཀའ་
ཕེབས་ཤིང་། ལྷག་པར་དམ་པ་གཉིས་ནས་བགྲོ་གླེང་དང་། ཡང་རྗེ་འདི་བ་དང་།
རྗེ་བཙུན་དམ་པའི་སྤྲུལ་བའི་སྐུ་གཉིས་བགྲོ་གླེང་གནང་དུ་བཅུག དམ་པ་གཉིས་
སྐུ་གསུང་ཐུགས་
7,76
Zལ
རྟེན། སྤོས། ཕྲུག རྟ་སོགས་ཀྱི་འབུལ་བ་ཕུལ་བར་སྐུ་གསུང་ཐུགས་རྟེན་རྣམས་
བཞེས། གཞན་མ་རྣམས་ཕྱིར་བསྩལ། སྟོན་མོ་སྤྱན་ལམ་དུ་བསྟར་བ་རྣམས་
འདི་རྣམས་བླ་མ་གཉིས་ཀྱིས་ང་ལ་དྲངས་པའི་སྟོན་མོ་ཡིན་ཞེས་དགྱེས་དགྱེས་ལྟར་
ཝང་མི་དྲག་གཞན་ལ་གསོལ་རས་སུ་བསྩལ། རིན་པོ་ཆེའི་རིགས་ཀྱི་འཕྲེང་བ་
དང་བཟང་གོས། རྟ་བརྒྱ་ལ་སོགས་པའི་དངོས་པོའི་གནང་སྐྱེས་གྱ་ནོམ་པ་དང་།
དགོན་པའི་བླ་མ་གྲྭ་རིགས་ཚང་མར་ཡང་གནང་སྦྱིན་རྒྱ་ཆེར་བསྩལ། དེ་ནས་གོང་
མ་ཕྱིར་ཕེབས་པའི་ཞབས་འབྲིང་དུ་བྱོན། ཕོ་བྲང